**Vasvár Város Önkormányzata Képviselő-testületének**

**15/2017.(XII.01.) önkormányzati rendelete**

**a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról**

Vasvár Város Község Önkormányzatának Képviselő-testülete a településkép védelméről szóló 2016. évi LXXIV. törvény 12. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és az épített környezet alakításáról és védelméről szóló 1997. évi LXXVIII. törvény 6/A§ (1) bekezdés aa) alpontjában és a (2) bekezdés b) pontjában meghatározott feladatkörében eljárva a következőket rendeli el:

**1. Értelmező rendelkezések**

1. § E rendelet alkalmazásában más célú berendezés: az ülő- és parki pad, a kerékpárállvány, a hulladékgyűjtő, a telefonfülke, a reklámfelületet is tartalmazó, közterület fölé nyúló árnyékoló berendezés, korlát és a közterületi illemhely.

**3. Reklámok, reklámhordozók elhelyezésére és alkalmazására vonatkozó követelmények**

2. § (1) Közterületen reklám és reklámhordozó - a más célú berendezések kivételével - kizárólag az utcabútorokon, azok felületének legfeljebb 1/3-án helyezhető el, kivétel a más célú berendezések.

(2) Reklámhordozó, vagy reklámhordozót tartó berendezés utcabútorra utólag nem szerelhető, azokat a reklám közzétételére alkalmas reklámfelülettel együtt kell megtervezni és létrehozni.

4. § Közterületről két vagy több oldalról látható reklámhordozó csak két vagy több oldali hírdetőfelülettel kerülhet kialakításra.

5. § A kihelyezett reklámhordozón tartós kivitelben és olvasható méretben fel kell tüntetni a tulajdonos nevét (megnevezését) és címét (székhelyét). Az adatokban bekövetkezett esetleges változásoknak megfelelően a feliratot két héten belül módosítani kell.

6. § A reklámhordozó akkor tekinthető leszereltnek, ha nem csak a hirdetőfelület, hanem annak tartószerkezete is (alapozással együtt) elbontásra kerül. Amennyiben a tartószerkezet vagy annak része nem kerül elbontásra, a hirdetési célú berendezést meglévőnek kell tekinteni.

7. § Reklámok, reklámberendezések elhelyezése esetében a közterület-használati hozzájárulás kiadása a bejelentés tudomásulvételét tartalmazó igazolás alapján történhet.

**4. Cégérek elhelyezésére vonatkozó településképi követelmények**

8. § A homlokzatokra merőlegesen elhelyezett cégér oldalanként legfeljebb 0,5 m2 felülettel és 0,3 m szerkezeti vastagsággal alakítható ki.

**5. Településképi bejelentési eljárás**

9. § (1) A Polgármester településképi bejelentési eljárást folytat le reklámok és reklámhordozók elhelyezése tekintetében e rendeletben, valamint a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 28.) Korm. rendeletben foglalt követelmények érvényesítése érdekében.

(2) A településképi bejelentési eljárás az ügyfél által a polgármesterhez az 1. melléklet szerinti kérelem, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 26/B. § (3) bekezdése szerinti építészeti-műszaki terv benyújtásával indul.

(3) Az építészeti-műszaki tervnek legalább az alábbiakat kell tartalmaznia:

a) műszaki leírást a telepítésről és a műszaki kialakításról, mely tartalmazza a létesítmény formáját, mennyiségét, méretét és technológiáját, színeit,

b) helyszínrajzot, mely tartalmazza a műszaki berendezés által igénybe vett helyszínt, annak alaprajzát és elhelyezésének módját, pontos elhelyezési méreteket,

c) nézetrajzot,

d) utcaképi vázlatot,

e) színes látványtervet vagy fotomontázst

(4) A bejelentési eljárásban vizsgálni kell, hogy a tervezett reklám, reklámhordozó nem sérti-e jelen rendeletben, a Törvényben, valamint a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV. 23.) Korm. rendeletben foglaltakat.

**6. Záró rendelkezések**

10. § E rendelet 2017. december 15-én lép hatályba.

Vasvár, 2017. november 23.

|  |  |
| --- | --- |
| /:Tóth Balázs:/polgármester | /:Dr. Ódor Ildikó:/jegyző  |

Kihirdetve: Vasvár, 2017. december 1.

|  |  |
| --- | --- |
|  | ------------------------------------------/:Dr. Ódor Ildikó:/jegyző  |